Konstantinos Tsimikas

Konstantinos Tsimikas (alizaliwa 12 Mei 1996) ni mchezaji wa soka wa Ugiriki ambaye anacheza kama beki wa kushoto katika klabu ya Ligi Kuu ya Uingereza Liverpool na timu ya taifa ya Ugiriki.

Tsimikas hapo awali alichezea timu ya mpira ya Olympiacos, na pia alikuwa kama mchezaji wa mkopo katika timu ya mpira ya Esbjerg na Willem II.

Maisha katika klabu
Mwanzoni
Tsimikas alizaliwa huko Thessaloniki, na anatokea katika kijiji cha Lefkonas, Serres.Alianza kucheza mpira katika timu ya kijijini kwake na akahamia AS Neapoli Thessaloniki alipokuwa na umri wa miaka 14. Mnamo 2013, alihamia Panserraikos na alifunga mabao 5 msimu wa 2013-14 huko Gamma Ethniki.

Olympiacos
Tsimikas alicheza mechi yake ya kwanza Olympiacos katika kombe la Super League katika mechi dhidi ya AEL Kalloni tarehe 19 Desemba 2015.

Mkopo hadi Esbjerg
Mnamo tarehe 28 Desemba 2016, Tsimikas alisaini mkataba na klabu ya Esbjerg ya Denmark kwa mkopo, hadi mwisho wa msimu wa 2016-17.Mnamo tarehe 17 Februari 2017, katika mechi yake ya kwanza na klabu hio, alifunga bao katika mchezo wa ushindi wa 3-0 dhidi ya SønderjyskE Fodbold. Aliiacha klabu hiyo baada ya michezo 13, na kurudi Olympiacos.

Mkopo hadi Willem II
Tarehe 30 Juni 2017, Tsimikas alifanya uhamisho mwingine wa mkopo, wakati huu kwenda kwa klabu ya Uholanzi Willem II kwa mkataba wa msimu mzima. Alikuwa mchezaji wa kawaida kama wachezaji wengine katika ligi ya Eredivisie ya 2017-18, akianza mechi 32 kati ya 34, na pia alifunga mabao 5. Katika robo-fainali ya Kombe la KNVB, mpira wa adhabu ulimpiga na kuingia golini na kusababisha sare ya kuelekea dakika nyingine za nyongeza, na Willem II alipata ushindi katika mikwaju ya penati. Mpira wa tikitaka alioupiga Tsimikas nakupelekea ushindi wa mabao 3-2 dhidi ya FC Utrecht ulichaguliwa kuwa bao bora la Mwezi Voetbal International na kuchangia kuwa rookie bora wa ligi ya Eredivisie kwa Mwezi Machi 2018.

Marejeo

Jamii:Waliozaliwa 1996
Jamii:Wachezaji mpira wa Ugiriki
Jamii:Watu walio hai
Jamii:Wachezaji wa Liverpool FC